EL PROPER 30 DE MARÇ: 2a PARADA DEL VIATGE ESPORTIU COMARCAL A L'ESCOLA VALL DEL TERRI > Consell Esportiu del Pla de l'Estany\nEL PROPER 30 DE MARÇ: 2a PARADA DEL VIATGE ESPORTIU COMARCAL A L'ESCOLA VALL DEL TERRI\nDesprés de la 1a parada amb 130 esportistes al VEC Can Puig... i com diu el refrany la primavera la sang altera; el viatge esportiu també s’altera i el proper 30 de març es desplaça fins a la parada de l’escola Vall del Terri (Cornellà del Terri).\nEn aquesta 2a jornada, organitzada pel Consell Esportiu, l’AMPA de l’escola Vall del Terri, l’Ajuntament del mateix municipi i l’Ampa del Pla de l’Ametller; els participants podran desenvolupar les seves habilitats d’handbol a partir de jocs pels nens/es de P3 a 4t de primària i un sistema de competició de partits pels esportistes de 5è i 6è.\nParal·lelament les famílies que s’hi animin també podran disfrutar d’una activitat esportiva posant en pràctica la seva punteria jugant a bitlles catalanes i petanca.\nUs recordem que encara podeu adquirir el Bono VEC que us permetrà participar a les jornades del Viatge Esportiu. Per més informació i inscripcions pel Bono VEC i/o cada parada, cliqueu aquí: VIATGE ESPORTIU


Gaffer (tècnic cinema) - Viquipèdia, l'enciclopèdia lliure\nGaffer (tècnic cinema)\nUn gaffer en la indústria del cinema és el cap del departament elèctric, responsable de l'execució (i de vegades el disseny) de la il·luminació en una producció. En l'anglès britànic el terme gaffer fa molt de temps volia dir home vell, o el capatàs d'una brigada d'obrers. El terme també s'utilitzava per descriure als homes que ajustaven les llums en el teatre anglès i els homes que col·locaven fanals, amb el "gaff" que feien servir, un pal amb un ganxo en el seu final.\nTècnic d'il·luminació orientant els llums\nDe vegades el gaffer surt als crèdits com Chief Lighting Technician (CLT). (Cap Tècnic d'Il·luminació).\nEls gaffers experimentats poden coordinar la feina sencera d'il·luminació, informar del millor moment de dia i condicions per la fotografia, i gestiona recursos tan diversos com generadors elèctrics, llums, cables, i mà d'obra. Els gaffers són responsables de saber el color apropiat del gel (revestiment de plàstic) que cal posar als llums o finestres per aconseguir una varietat d'efectes, com transformar el migdia en una posta de sol bonica. Poden recrear el parpellejar de llums en un metro, el moviment de la llum dins d'un avió que cau, o el pas de la nit al dia.\nNormalment, el gaffer fa informes al Director de Fotografia o, en televisió, al Director d'Il·luminació. Els Directors respectius són responsables del disseny d'il·luminació global, però ell o ella poden donar una mica de o molta llibertat al gaffer en aquestes matèries, depenent de la seva relació laboral.\nL'origen exacte de gaffer no és clar. Hi ha, tanmateix, unes quantes hipòtesis:\nEls primers estudis de cinema eren només amb "llum solar disponible", i hi tenien plafons articulats al sostre dels edificis dels estudis que es podrien prémer de la planta estant amb llargs "gaff", pals per obrir la llum del sol que es necessitava. Com que la Terra es mou contínuament, aquests plafons necessitaven ser reorientats ("gaffed") després de cada presa. Quan els instruments d'il·luminació elèctrics es van convertir en un equip estàndard, els operadors d'il·luminació es coneixien com a electricistes mentre els tècnics d'il·luminació més vells, més experimentats encara es coneixien com a gaffers. Finalment venia a significar algú al càrrec d'il·luminació.\nUna altra hipòtesi: les primeres pel·lícules utilitzaven principalment llum natural, que els tramoistes controlaven amb roba de tendes grans que utilitzen pals llargs anomenats gaffs (un gaff és un tipus de pal en un vaixell de vela), o un pal amb un ganxo a l'extrem per ajudar a portar xarxes o peix gran a bord.\nObtingut de «https://ca.wikipedia.org/w/index.php?title=Gaffer_(tècnic_cinema)&oldid=25075985»\nProfessions del cinema\nLa pàgina va ser modificada per darrera vegada el 27 set 2020 a les 21:27.


Reunió de FEDA i les distribuïdores elèctriques per analitzar la retribució de les seves activitats - FÒRUM.ad\nReunió de FEDA i les distribuïdores elèctriques per analitzar la retribució de les seves activitats\nEl 12/05/22 15:42\nUna torre de mitjana tensió. Foto: FEDA\nLa reunió, en què han participat els directors de FEDA, Mútua Elèctrica de Sant Julià, Nord Andorrà i Sercensa, ha permès començar un treball d’anàlisi del model actual, amb l’objectiu de revisar els mecanismes de retribució.\nAquest estudi és fruit de la necessitat de definir un nou model retributiu de les xarxes elèctriques, per consolidar i accelerar les accions destinades a adaptar el país cap a una transició energètica ràpida i decidida. És un projecte estratègic per garantir la qualitat del servei i el tracte just dels seus usuaris, tot integrant ràpidament les accions necessàries per assolir els propòsits de la Llei d’impuls de la transició energètica i el canvi climàtic.\nAixí, canvis com la integració de l’autoconsum d’energia elèctrica, la implantació de la mobilitat elèctrica i la descarbonització de l’economia, que ja són una realitat, aniran en augment en els anys vinents i aquest model ha de permetre adaptar-s’hi millor.\nPer això el Govern impulsa un projecte amb la participació de tots els actors del sector, amb la voluntat d’implicar-los i de desplegar un model de xarxes sostenible i resilient i capaç de garantir el futur amb estabilitat.\nConcretament, durant el treball s’analitzaran els costos que tenen les diferents entitats, les inversions que han de fer per mantenir la seva operativa i els mecanismes de retribució que siguin més convenients per garantir la qualitat del servei, sense que això impliqui afectar la competitivitat de les tarifes per a la ciutadania.\nNotícia Anterior: Andorra la Vella recupera la Setmana de la Diversitat cultural amb una mostra gastronòmica i de folklore\nSegüent Notícia: La CEA proposa la retirada progressiva de les mesures “intervencionistes” sobre el lloguer


Peratallada obté el prestigiós distintiu Pobles amb Encant de l'Agència Catalana de Turisme\n(18.02.19) Peratallada ha obtingut el distintiu de Pobles amb Encant, que concedeix l’Agència Catalana de Turisme, després de superar un exigent procés d'auditoria i validació. Aquest segell s’adreça a pobles petits que captivin els seus visitants per la seva conjunció d’aspectes i elements arquitectònics, urbanístics, patrimonials, mediambientals i turístics. Gràcies a aquest segell, Peratallada podrà beneficiar-se d’una major visibilitat a les xarxes, publicacions específiques i participar en promocions i fires especialitzades.\nEl lliurament formal del distintiu es va fer divendres passat a Manresa, en presència de la consellera d'Empresa i Coneixement, Àngels Chacon, acompanyada del director de l’Agència Catalana de Turisme, David Font. El va recollir la regidora de Turisme de Forallac, Marta Chicot.\nLes ciutats, viles i pobles que aconsegueixen aquesta distinció entren a formar part d’un pla de promoció específic de l’Agència Catalana de Turisme i adquireixen una sèrie d’avantatges com són: visibilitat en els canals de on-line de l’ACT, ús per utilitzar el distintiu exclusiu de Ciutats i Viles amb Caràcter o Pobles amb Encant, participació en accions promocionals de l’ACT (fires, workshops, presentacions, viatges de familiarització, etc.), accés al pla de formació de l’ACT o accés a informes d’intel·ligència de mercat, entre d’altres.\nÉs una marca turística especialitzada que es promou molt activament des de l'Agència Catalana de Turisme. La marca Pobles amb Encant permet oferir al turista una proposta per tal que es pugui endinsar en el territori català i conèixer la seva diversitat i riquesa cultural i paisatgística, més enllà dels principals pols d’atracció turística.


ariadna al laberint grotesc: Còmics per colpejar la consciència\nper sempre digue'm ariadna en 17:40\nÉs cert que no té el pes de MAUS, com molt bé dius, però el seu dibuix fa el que ha de fer: captar la nostra atenció i sacsejar-nos una mica.\nEls còmics o novel.les gràfiques, com es prefereixi, ja és el que han de fer: no deixar-nos indiferents.\n10 de novembre de 2007, a les 21:51\nSi podeu veure la pel.lícula de Persepolis, val la pena!\n11 de novembre de 2007, a les 10:48\nPrimer de tot, disculpeu l'error...\nRagnarok... Personalment el dibuix de Croci m'agrada, tot i que veient la versió de Dràcula (suposo que ja la coneixes), pots pensar que els seus rostres tenen una tendència a ser demacrats i amb marcant trets, però cada un té el seu estil. El que trobo, és que si que ens crida l'atenció i fa el que ha de fer. Evidentment, prefereixo el MAUS com a història (Auschwitz no passarà als numeros uns dels còmics), però l'estètica del dibuix m'agrada, i la portada convida a donar-li, si més no, un cop d'ull.\nAnònim/a... la tinc pendent per veure, Satrapi és molt interessant!\n11 de novembre de 2007, a les 17:52\nJo també us recomano els còmics de Persepolis que ara podem trobar agrupats en un volum i en català!\nLa Satrapi m'ha captivat\n12 de novembre de 2007, a les 19:34


IB3 | L’Agència de Defensa del Territori triplica les ordres de demolició en un any\nL’Agència de Defensa del Territori triplica les ordres...\nPortada > societat > L’Agència de Defensa del Territori triplica les ordres de demolició en un any\nL’Agència de Defensa del Territori triplica les ordres de demolició en un any\nL'organisme ha autoritzat la demolició aquest divendres de quatre habitatges de nova construcció i tres ampliacions\nQuatre de les set demolicions, autoritzades aquest divendres, pertanyen a habitatges de nova construcció. Un dels exemples és un xalet de Son Servera. L’Agència de Defensa de Territori ha ordenat la demolició d’una casa de 150 metres quadrats i la piscina de 30 metres quadrats. Es construïren sense llicència en sòl rústic en un terrenys de 4 mil metres quadrats, unes dimensions molt inferiors a la parcel·la mínima. L’organisme ha autoritzat també la demolició d’altres tres habitatges i tres ampliacions més a Marratxí, Calvià i Felanitx.\nEls expedients de demolició de l’any passat s’han multiplicat per tres respecte del 2016, quan se n’iniciaren 26. Entre el 2011 i el 2015 foren just 19. Les demolicions s’acompanyen també de multes. Les imposades avui ascendeixen fins als 380 mil euros. D’altra banda, la Comissió d’Ordenació del Territori ha informat desfavorablement del parc fotovoltaic de Can Xim, a la zona de la Marina de Llucmajor. El Pla General del municipi no permet aquest ús.\nTot i que l’informe del Consell és vinculant, el Govern pot declarar el parc d’utilitat pública. El de Can Xim és un dels 10 parcs de petites dimensions que l’executiu té a dia d’avui en tràmit i que sumen 31 megavats i mig de potència.


Cap a una Barcelona lliure d’empreses còmplices de vulneracions de DDHH - Observatori Drets Humans i Empreses a la Mediterrània\nL’Observatori del Dret Humans i Empreses al Nord d’Àfrica i el Pròxim Orient celebra la decisió de la ciutat de Barcelona, i especialment dels grups municipals de BeC, PSC, ERC i la CUP, d’haver donat un pas més en la llarga lluita pel respecte dels Drets Humans (DDHH) i el Dret Internacional Humanitari a través de mecanismes efectius de compliment.\nEl dimecres 19 de novembre de 2017 fou aprovada en la Comissió de Presidència, Drets de Ciutadania, Participació, Seguretat i Prevenció, una moció en defensa del Dret Internacional Humanitari i dels Drets Humans. En especial, la resolució condemna “l’ocupació israeliana i les polítiques de colonització dels territoris palestins i l’espoli, explotació, destrucció i esgotament de les riqueses i recursos naturals palestins, incloses les terres i l’aigua” i, a més de recolzar la resistència noviolenta contra les polítiques d’ocupació i apartheid, es compromet a “evitar que l’Ajuntament de Barcelona tingui qualsevol tipus de complicitat amb aquesta ocupació, violació de drets humans i espoli de recursos”.\nAquesta moció és un pas important en la intenció de l’ajuntament de desenvolupar mesures que puguin aplicar “el principi d’extraterritorialitat a través de mecanismes de contractació i compra pública que introdueixin criteris de responsabilitat internacional i respecte amb els Drets Humans”. La resolució s’afegeix al decret firmat l’any passat pel consistori que introduïa clàusules per evitar que les empreses amb actuacions en paradisos fiscals puguin accedir a contractes municipal.\nEls mecanismes efectius que esperem es derivin de la moció recentment aprovada hauran de permetre la fiscalització de les empreses que vulguin ser contractades des de l’Ajuntament de Barcelona en relació a la seva responsabilitat en el respecte al Dret Internacional Humanitari (DIH) i els DDHH, sigui on sigui que es realitzin les seves actuacions empresarials. Les violacions i el no respecte als Drets Humans no poden quedar impunes i han de generar unes conseqüències no només en el lloc on no s’acompleixin, sinó també allà on els individus o institucions públiques o privades pretenguin realitzar qualsevol de les seves activitats. Finalment són les institucions públiques les encarregades d’establir mecanismes efectius per garantir el respecte dels drets humans i les responsables últimes del seu compliment.\nLa Resolució aprovada a Barcelona emplaça la Generalitat a impulsar amb les federacions de municipis de Catalunya una taula intergovernamental per a donar compliment a la resolució 359/XI del Parlament de Catalunya sobre un marc legislatiu pel respecte dels drets humans per les empreses catalanes que operen a l’exterior. És també una mostra de voluntat per treballar amb les institucions competents, les organitzacions de la societat internacional i els Observatoris independents en matèria de protecció i defensa dels DDHH. El millor instrument per a fer-ho serà ajudar a fer realitat un “Centre d’estudi i d’avaluació dels impactes de les empreses catalanes amb inversions a l’exterior” que pugui avaluar i certificar el respecte de les empreses transnacionals amb el dret internacional.\nL’ODHE ha analitzat diverses empreses que actuen a Catalunya i que contribueixen i es beneficien de l’ocupació israeliana a Palestina. Destaca SEMI, filial del Grup ACS, un dels grups empresarials que més contractacions públiques obté amb l’Ajuntament de Barcelona, en concret a través de la filial de serveis Clece. SEMI participa en l’electrificació de la xarxa ferroviària israeliana i de les vies del tren ràpid que passen per territori palestí ocupat de Cisjordània, beneficiant-se així de l’espoli d’aquestes terres i en incompliment del dret internacional humanitari.\nAquesta i d’altres resolucions aprovades en altres municipis catalans són tan sols un primer pas per reconèixer una realitat en què les empreses actuen cada vegada de manera més deslocalitzada i global. Tot i l’actual impunitat que el marc internacional atorga a les empreses transnacionals, cal celebrar que les institucions públiques es comprometin fermament amb el Dret Internacional Humanitari i el Dret Internacional dels Drets Humans, i cal emplaçar-les ha establir mecanismes per a responsabilitzar globalment les actuacions empresarials. Desenvolupar polítiques de contractació pública que incorporin criteris de compliment universal d’aquests dos corpus del dret internacional és un dels instruments que més coherència i impacte pot tenir en la consecució de ciutats globalment justes i responsables.\nNext 2017 és un any decisiu pel Tractat Vinculant sobre empreses Transnacionals i DDHH


Comença el segon trimestre del curs escolar i continua la vacunació a les residències de #SantJust | GESTOR DE COMUNICATS | Ajuntament de Sant Just Desvern\nsantjust.cat 11/01/21 nota informativa\nComença el segon trimestre del curs escolar i continua la vacunació a les residències de #SantJust\nEl Comitè d’Emergències de l’Ajuntament de Sant Just Desvern s’ha reunit avui per avaluar l’evolució de la Covid-19 al municipi, en un dia marcat per la represa del curs escolar després de l’aturada nadalenca. Pel que fa a la situació epidemiològica, el risc de rebrot a la regió sanitària metropolitana sud és de 599 (més de 200 es considera molt alt) i la taxa de reproducció del virus és d’1,43 nous positius/cas. A Sant Just, hi ha hagut 47 casos positius en els darrers set dies.\nContinuen les vacunacions a les residències i les sancions per incompliments de la normativa\nA les quatre residències de gent gran del municipi (Nostra Senyora de Lourdes, CRAL, Quida'm i Vitàlia), la situació és positiva. La setmana passada ja es va subministrar la primera dosi de la vacuna a totes les persones residents, així com al personal que hi treballa. D’aquí a tres setmanes se subministrarà la segona dosi. D’altra banda, avui ha començat la vacunació al pis tutelat d’Asproseat per a persones amb discapacitat.\nMalgrat tot, la situació de la pandèmia continua sent preocupant i, fins al 17 de gener, es mantenen les noves restriccions que van entrar en vigor el 7 de gener. En aquest sentit, durant el cap de setmana s’han interposat quatre denúncies a Sant Just per infraccions relacionades amb la Covid-19, acumulant un total de 19 denúncies des de l’inici del 2021.\nLes activitats extraescolars, suspeses fins dilluns vinent\nPel que fa a les activitats extraescolars presencials dins d’horari lectiu, queden suspeses fins al 17 de gener. Només estan permeses les que es duen a terme en centres escolars i dins d’un mateix grup bombolla.\nLes instal·lacions i centres esportius a l'aire lliure es mantenen oberts amb un 50% de l’aforament, però només es permeten activitats amb sis persones, incloent el monitor o monitora. El Complex Esportiu Municipal La Bonaigua només manté oberta la piscina per persones usuàries a títol individual i amb un aforament del 30%. Està totalment prohibit l’ús d'equipaments o espais esportius (pistes, camps esportius públics a l'aire lliure) no supervisats, com ara la pista de Can Sagrera o la pista de bàsquet de l'av. Indústria.\nRecordem que fins al 17 de gener es manté el tancament perimetral a nivell municipal, excepte per a mobilitat essencial, i es limiten les trobades socials a un màxim de sis persones i dues bombolles de convivència, amb la recomanació que només es duguin a terme si són estrictament necessàries i, sempre que sigui possible, a l’aire lliure. D’altra banda, també es manté el tancament de cap de setmana de comerços no essencials.


El festival Revela-T 2014, es celebrarà durant aquest cap de setmana i tornarà a convertir Vilassar de Dalt en la capital de la fotografia analògica. Més de 20 exposicions de destacats fotògrafs i galeristes encapçalen tres dies d’activitats que també compten amb 30 microexposicions als aparadors dels comerços de Vilassar i activitats integrades amb el poble com la fira comercial al Parc de can Rafart amb 21 carpes per a diferents marques i col·lectius. Aficionats i professionals tindran, a més, ocasió de mostrar i vendre la seva obra al “Fotomercat”.\nGabino Diego, col·leccionista\nLes jornades serviran d’escenari de diferents trobades internacionals, per exemple, experts en col·lodió humit i minuters. Alguns dels plats més forts seran les xerrades, tallers i demostracions d’artistes tan destacats com Juan Manuel Castro Prieto, Xose Gago Pesqueira, Gilhem Senges o Faustí Llucià.\nAixí mateix, l’actor madrileny i eminent col·leccionista Gabino Diego oferirà una xerrada sobre la seva activitat i la seva valuosa col·lecció de més de 200 obres de primera línia.\nA totes aquestes activitats cal sumar-hi les de la vessant més lúdica i popular de la festa: Hi haurà activitats infantils, àpats populars i concerts, performances i DJ’s.


Xocarà també Rivera contra el mur espanyol? - El Dietari del Procés - Blogs de l'indirecte!cat\n2014, Albert Rivera, Alícia Sánchez-Camacho, Catalunya, Ciudadanos, ciutada, Cs\nI mentre la batalla per la consulta continua, ara ja a contrarrellotge, Albert Rivera va fent feina. El dirigent del partit de moda entre els unionistes ja ha presentat el Movimiento Ciudadano a Madrid i a Barcelona, cosa que li obre la porta a presentar-se a tot l'estat. Tot i que com a mínim, de moment, la gran força la tindria a Catalunya.\nMovimiento Ciudadano s'entén que és dels 'ciudadanos' d'Espanya, 'la única nación', així que és ben bé un 'movimiento nacional'. La gran rival a l'estat és Unión, Progreso y Democracia; del nom del partit es dedueix que Espanya és 'una'; que volen progrés, és a dir que sigui 'grande'; i amb democràcia, és a dir, 'libre'. Són, doncs, d'ideologies similars, però amb els uns ja implantats a Espanya i no a Catalunya i els altres establerts només al Principat, el 'Movimiento' tindria les de perdre al Congreso. Si en unes hipotètiques eleccions espanyoles amb Catalunya el 2015 els de Rivera només tinguessin representació per circumscripcions catalanes, quin seria el discurs de la també hipotètica branca catalana de Ciudadanos al Parlament?\nQuan haguessin de criticar des del Parlament al govern espanyol (en cas de ser a l'oposició), acabarien demanant més diners per Catalunya -hipotètica terra fèrtil en vots- com va fer amb un nou finançament el PP català aquesta tardor? I quan s'enduessin un cop de porta, com li va passar a Camacho, què dirien? Que quan arribessin a tocar poder a Espanya afavoririen més als catalans? Es veurien forçats a convertir-se en catalanistes?\nTot plegat és evident que és política-ficció, hipòtesis poc probables. Més que res, perquè després del 2014 tothom espera canvis, i gairebé tothom els desitja. Una nova era. Queden tres setmanes per preparar l'any dels canvis. Poc temps.\n3515 lectures 2 comentaris\n11 de desembre de 2013, 18.31 h\nTot plegat és una estratègia per a millorar a Catalunya ja que tene clar a Espanya no hi tenen lloc, i es convertiran en una repetició del fracàs de l'Operació Reformista de Roca.\n11 de desembre de 2013, 10.56 h\nNo enganyen: a la paraula 'Movimiento' només cal afegir-hi 'Nacional'.


IB3 | El centre d’esports Rafa Nadal organitza la segona cursa solidària a Manacor\nEl centre d’esports Rafa Nadal organitza la segona...\nPortada > societat > El centre d’esports Rafa Nadal organitza la segona cursa solidària a Manacor\nEl centre d’esports Rafa Nadal organitza la segona cursa solidària a Manacor\nEls doblers que es recapti durant la celebració de la cursa solidària aniran destinats a l'ONG Llevant en Marxa\nEl proper 26 de desembre se celebra a Manacor la II Rafa Nadal Sports Centre Urban Race by Mallorca Sotheby’s. Una carrera solidària que enguany els beneficis es destinaran a la ONG Llevant en Marxa.\nEls participants de la cursa podran realitzar les seves inscripcions a través de la web d’Elitechip fins al 25 de desembre o a la recepció de l’Sport Time, el centre esportiu que es troba dins les mateixes instal·lacions del Rafa Nadal Sports Centre fins al 22 de desembre. En el moment de la inscripció, s’acceptaran donacions majors per l’ONG. Els 500 primers inscrits tindran una bossa del corredor que inclou una samarreta commemorativa de l’esdeveniment, segons destaca l’organtizació de la cursa en una nota de premsa.\nEl recorregut de la carrera transcorrerà pel centre de Manacor i es podrà realitzar en dues modalitats: 6 km i 11 km. L’Urban Race és per a totes les edats, per això els més petits també podran participar a la carrera infantil, amb diferents recorreguts depenent de l’edat.\nLes categories seran: Absolut: majors de 18 anys i majors de 15 anys. Kids d’entre 6 i 7 anys. Kids d’entre 8 i 10 anys. Kids d’11 i 12 anys. I Kids d’entre 13 i 14 anys.\nL’horari que es durà a terme el dia de la carrera, el 26 de desembre, serà:\nDe 8.30 hores a 10.00 hores: recollida de dorsals (l’organització recomana recollir-los amb antelació)\nA les 09.45 hores: sortida de la cursa Urban Race Kids\nA les 10.30 hores: sortida de l’Urban Race\nA les 12.00 hores: es farà l’entrega de trofeus fins a la clausura de l’esdeveniment que serà a les 13.00 horesç\nEn acabar la carrera hi haurà xocolatada i ensaïmada per a tots els participants i el lliurament de premis, on els tres primers classificats de cada categoria obtindran un obsequi.\nUna cursa en favor de la nutrició dels nens d’Etiòpia\nLlevant en Marxa és una ONG fundada a Mallorca el 1996 que treballa per millorar les condicions de vida de les comunitats més desfavorides a l’Amèrica i l’Àfrica. En aquests 20 anys han realitzat intervencions a Colòmbia, El Salvador, Guatemala, Hondures, Haití, Cuba i Etiòpia. L’entitat realitza una funció incansable que sorgeix de la voluntat de dotar als col·lectius més necessitats els mitjans necessaris perquè puguin desenvolupar-se de manera autònoma.\nEls doblers que es recapti durant la celebració de la cursa solidària aniran destinats a l’àrea de desnutrició infantil de l’Hospital de Gambo, situat a Etiòpia. Aquest hospital atén cada any a més de 700 nens malnodrits.


Opinión | Blogs Per gustos, els colors!\nCarles Jiménez 22/01/22 10:40\nAmb motiu del vuitantè aniversari de la seva fundació el Diari Menorca em va demanar escriure algunes reflexions. Es Diari té i ha tingut un paper decisiu en la promoció i difusió de la cultura a l'illa. En tant que mitjà de comunicació, la seva intermediació entre l'art i el públic ha permès enfortir la producció cultural i augmentar les audiències i el coneixement, també en la música, el teatre, la dansa, la literatura i la poesia. Per assolir-ho Es Diari s'ha dotat d'un equip de periodistes que s'han fet ressò dels esdeveniments a l'illa i d'un conjunt de coneixedors dels distints àmbits que exercim la crítica o actuam com a cronistes del que succeeix. El paper de la crítica en els mitjans de comunicació no passa, però, per bons moments. Les dinàmiques econòmiques, socials i polítiques prioritzen la immediatesa, la velocitat, el que és utilitari i pragmàtic. En aquesta societat capritxosa i narcisista en la qual els desitjos es confonen amb drets, els espais per a la reflexió i el diàleg són escassos i els mitjans han relegat la crítica, i en especial la d'art, a un segon terme. És per això que la finestra que Es Diari obre a la crítica és tan necessària avui. Una crítica, la d'art, que ha de fer front, a més a més, a la mercantilització de l'art i a l'equiparació entre valor i preu, un camp que no és el propi de la crítica i que ha desplaçat el crític en benefici d'assessors molt informats sobre el mercat, però, sovint, poc coneixedors dels altres valors de l'art (valor artístic, estètic, simbòlic, social, històric, etc.).\nLa crítica d'art és un acte d'amor cap a la creació artística, però també un acte de responsabilitat cap al lector que obliga a traduir en paraules el llenguatge de l'art. Per a aconseguir-ho, en la crítica d'art sovint concorren tres elements: la descripció de l'obra; l'anàlisi dels marcs conceptuals, dels significats i dels contextos socioculturals i històrics de la creació artística, i un judici avaluatiu, sigui aquest positiu o negatiu.\nL'art contemporani es caracteritza per una gran diversitat de propostes, en què conviuen distints llenguatges i conceptualitzacions. Hi ha però un corrent, caracteritzat pel rebuig al caràcter objectual de l'obra (street art, art processual, performance, instal·lacions, etc.), que posa en qüestió l'art i la mateixa crítica d'art. Es tracta d'un marc conceptual que alimenta, en uns casos, un discurs autoreferencial que el fa inaccessible a la crítica i a la societat, i en d’altres, unes propostes que tenen més de propaganda política o crítica social que d'art. Són aquelles en les quals l'artista és més un etnògraf, com l'anomena el crític americà Hal Foster, més interessat en la presentació que en la representació, que és l'àmbit natural de la creació artística. Aquestes propostes ens aboquen a una segmentació de públics i creen ecosistemes que tornen a reproduir les relacions de poder que denuncien i confereixen un caràcter moral a les minories que les fa mereixedores de més espai.\nQuan l'art respon només a aquests principis ens trobam davant d'un art que ha relegat l'estètica a un segon terme i que el desposseeix de la poesia, la transcendència i el desvetllament que tota obra demana per conduir-nos a mons nous que ens sacsegin, que ens interpel·lin. És un art que sovint té una lectura única, unidireccional i en el qual els significats ocults, aquells que donen profunditat, són absents. El caràcter únicament etnogràfic (unes fotocòpies del BOIB subratllades i penjades a la paret), exclusivament propagandístic (una pancarta en un museu denunciant l'elitisme cultural) i purament autoreferencial (un got d'aigua amb un manual d'instruccions) s'aprecia en obres que avui podem veure en exposicions arreu. En el seu llibre Nova il·lustració radical Marina Garcés denuncia que quan l'art es converteix en una crítica de la institució artística, en una crítica de l'art, ens trobam en un bucle que no porta enlloc i posa de manifest la nostra condició pòstuma, aquella que es caracteritza per l'analfabetisme il·lustrat i la credulitat.\nEls descrits anteriorment són alguns dels reptes als quals ha de fer front la crítica d'art avui i l'art és, possiblement, la manifestació artística en la qual s'evidencia més clarament el nostre zeitgeist, l'esperit del temps. La complexitat i diversitat de l'art actual demana un exercici de claredat en la crítica de l'art per aportar llum al lector i proporcionar-li eines per a la seva comprensió i el seu gaudi. Ja no és tan sols un compromís amb la difusió de l'art, és una defensa de l'art com a eina de transformació individual i col·lectiva i un exercici de responsabilitat en la validació de l'art.\nCuriosidades del Taller de Restauración a Jordi Rosiñol que durante años fue uno de los nuestros\nUn abocador de fems


Camí de Mart: de setembre 2012\nOrbiter, lander & rover data have shown water ice & hydrated minerals on Mars. Water is the most likely fluid to have made the streambed\n— Curiosity Rover (@MarsCuriosity) setembre 28, 2012\nS'ha enviat el Curiosity al cràter Gale per buscar sediments depositats per possibles rius. El rebuf del retrocoets en el moment de l'aterratge ja va deixar evidències de tot això, però no ha estat fins a la roda de premsa del sol 50 quan la NASA ha fet publiques les primers evidències trobades també en els sols 27 i 28 que han rebut els noms de Goulburm, Hottah i Link. Estem parlant de sediments rocosos mollejats per antigues corrents d'aigua, és a dir còdols de riu.\nNo obstant, no ens encantarem pas molt en això. Doncs malgrat ser temptador, una corrent extensa no és el millor entorn per conservar compostos orgànics, seguiran doncs la ruta prevista.\nPer cert, que el REMS comença a notar que s'acosta la primavera marciana. 27 de set. 2012\ncliqueu la foto per veure l'original a gran tamany\nAquesta espectacular foto del Curiosity a Mart ha estat elaborada per Damien Bouic, autor del bloc Chez Damien Bouic, un fotògraf francès que fa increïbles composicions ajuntant fotos de la NASA.\nAnother day in paradise! Perfect driving weather. Here's the B&W navcam view 102 ft (31 m) closer to Glenelg twitpic.com/aybsi0\n— Curiosity Rover (@MarsCuriosity) setembre 25, 2012\nPensant en l'estat de les carreteres marcianes ja es va preveure que caldria enviar-hi un tot terreny. De les plàcides esplanades del lloc d'aterratge on una pedra com l'N165 podia destacar, ara s'ha arribat a un indret ple de pedruscots com el Jake. Els conductors s'hauran de guanyar el sou fent anar el rover per aquests terrenys cada vegada més accidentats.\nFORE! I completed my longest drive ever. On sol 50, I rolled another ~160 feet (48.9 meters) toward Glenelg\n— Curiosity Rover (@MarsCuriosity) setembre 26, 2012\nAmb 3D es veu millor la dificultat de l'orografia del terreny. Si cliqueu l'imatge podeu veure la foto més gran en el lloc original.\nCom a bonus track d'avui aquesta foto de Fobos. ... és aquella petita brillantor cap a d'alt a la dreta.\nJa se que no sembla gran cosa, però quantes vegades hem vist una lluna creixent fotografiada des de la superfície d'un altre planeta?\nFirst Contact: Preparing to investigate rock target "Jake," named in honor of engineer Jacob Matijevictwitpic.com/awnp0n\n— Curiosity Rover (@MarsCuriosity) setembre 20, 2012\nPrimera aturada científica pròpiament dita per analitzar amb detall un pedruscot de poc més d'un pam d'alçada. Tot i que les característiques de les roques basàltiques son de sobres conegudes, aquestes proves permetran calibrar els instruments que fins ara no s'havien fet servir.\nDesprés d'estar-s'hi quatre sols i una vegada acabat el treball de camp el Curiosity segueix el seu camí, ara es troba damunt d'una petita pujada des d'on pot observar el seu primer objectiu, on hi arribarà en els propers sols. Els de la NASA anomenen SOL al dia marcià per tal de no confondre-ho amb el dia terrestre. Cada punt numerat en aquesta foto és un sol.\nTambé s'han acostumat a fer servir una curiosa terminologia, diuen yestersol per referir-se a l'ahir marcià enlloc de yesterday, tosol per today i solorrow per tomorrow. The team made the most complex drive plan yet yestersol and they nailed it.Tosol another 30m east to Glenelg.\n— Matt Heverly (@Matt_Heverly) setembre 24, 2012\nTot i que sembla no s'acaben de posar d'acord en com anomenar el dia de demà marcià ...\nSolmorrow, solmorrow. I love you solmorrow, you're always a sol away. #martianannie instagr.am/p/QSqWpaif9q/\n— Bobak F. (@tweetsoutloud) octubre 2, 2012\nA vegades costa una mica saber si les fotos estan fetes pel llegendari Opportunity o el nouvingut Curiosity. Us atreviu a endevinar qui és qui en les següents fotografies marcianes?\n... i com a bonus track, qui diríeu que va fer aquesta foto que s'ha fet servir per decorar una faldilla? foto : www.etsy.com Les respostes les trobareu clicant les fotos.\nUna cosa més .... ... agrair la referència que ens ha fet Daniel Closa en el seu bloc Centpeus al diari ARA i que ha servit d'inspiració per aquest post.\nNusos i anàglifs Al veure fotos com les de l'anterior post hi va hagut una cosa que m'ha cridat l'atenció, us heu fixat en el cablejat extern que esta subjecte amb fil amb nusos?\nPer sort vaig trobar aquest post titulat Knots on Mars de David J. Fred a The Planetary Society on ens explica el misteri. NASA és molt conservadora en quant a tecnologia i si tenen quelcom que funciona no ho canvien mentre compleixi els requeriments.\nEls nusos, però, s'han de fer segons indica la norma tècnica NASA Technical Standard NASA-STD-8739.4 -- Crimping, Interconnecting Cables, Harnesses, and Wiring.\nEn quant als anàglifs, sabeu que són? Doncs són les fotos de dues capes de colors mogudes que permeten veure una imatge en 3D si et poses unes ulleres amb els filtres apropiats.\nNo tots els anàglifs que surten estan fets per la NASA. Alguns les fan afeccionats amb un software apropiat i fotos normals, com per exemple : Un geólogo en apuros, Estribancus, ...\nMSL Curiosity NavCams: Anaglyph Panorama of Bradbu... pvilas.com/2012/08/msl-cu…\n— Pere Vilás (@perevilas) agost 31, 2012\n.. aquest bloc ha estat nominat com a finalista en la categoria de Ciència/Blocs personals dels Premis Blocs Catalunya 2012 que organitza cada any el grup STIC.cat.\nMoltes gràcies a tots els que l'heu votat.\nEls altres blocs finalistes en aquesta categoria son: Bloc de camp d' Issac Camps, Astronomia des de l'Empordà de Francesc Pruneda, Per què el cel és blau? de Montse Costa i Els ocells al camp i la Conca de Barberà de Màrius Domingo. Un jurat escollirà ara als guanyadors i l'entrega de premis es farà el proper dia 5 a Reus. Molta sort a tots!\nAquesta foto és força impressionant, se l'ha feta ell mateix amb la càmera Mahli que porta a la punta del braç extensible. Les fotos de la càmera Mahli han millorat quan li han tret el filtre de la pols i ha continuat autoretratant-se. Òbviament no s'ha fet l'esforç d'enviar un robot a Mart per fotografiar objectes provinents de la Terra, però fotos espectaculars com aquestes fan molt més interessant l'exploració de l'espai i, sobretot, serveixen per calibrar la càmera, tot i que per fer la calibració correctament ja té l'escaleta referència amb la moneda.\nMalgrat encantar-se fent-se fotos, el nostre intrèpid explorador segueix fent camí cap al seu primer objectiu, més li val doncs des de d'alt el van observant.\nLa foto anterior és en falç color ressaltat i en aquesta altra veiem la seva posició en el SOL 29 respecte a Glenelg.\nNusos i anàglifs


L'obra de la borgenca Maria Teresa Gassió s'exposa en públic per primera vegada - Notícies de les Borges Blanques i les Garrigues - Ràdio Les Borges 107.1 FM\nLa mostra, que conté una trentena de quadres de format divers, se centra en el disseny de moda dels anys 60\nEl Centre d'Arts Juneda, després de l'organització de les exposicions de la Festa Major del poble, continua organitzant activitats per promoure i donar a conèixer l'activitat artística. La propera mostra, que es podrà visitar al Complex Cultural de Juneda, traurà a la llum el treball artístic de la borgenca Maria Teresa Gassió, uns dibuixos que no han estat mai exposats i que fa més de 50 anys que l'artista té ben guardats.\nLa mostra, centrada en la moda i la confecció de la dècada dels cinquanta i seixanta del segle vint a través quadres de petit, mitjà i gran format, és un homenatge, segons els organitzadors "a la professió que Gassió va estudiar i va haver d'abandonar no pas per manca de talent-". I és que l'artista va estudiar a l'Institud Internacional de 'Corte y Confección' i va aconseguir els màxims honors tot superant una prova consistent en un disseny que es podrà veure a l'exposició, assolint així el títol de 'Profesora de Dibuix de Figurins', com s'anomenava llavors al disseny de moda.\nL'exposició, s'inaugurarà el proper dissabte, 8 de novembre, a les 20 hores, i es podrà visitar en horari del Complex Cultural, de dilluns a divendres de 17 a 20 hores. L'entrada és gratuïta.\nJa amb feina en aquesta nova professió i quan només tenia 18 anys, Gassió va organitzar una exposició a les Borges Blanques, per petició popular. Una jove promesa que va deixar la seva iniciant carrera un temps per ajudar en el negoci familiar, una llibreria amb quiosc de la capital de les Garrigues, lloc on acabaria desenvolupant la seva activitat professional.\nDe tarannà inquiet, Maria Teresa Gassió ha desenvolupat les seves capacitats creatives en el món de l'escriptura, la col·laboració amb entitats locals, l'estudi de la teologia i de tot una mica que li despertés interès. Però fa relativament poc que va decidir emmarcar aquells dibuixos, que despertaven la curiositat dels amics i familiars que els veien.\nL'obra de Gassió s'exposarà al públic en general per primera vegada (foto: CAJ).


Espai autoritzat per emmagatzemar pólvora - Diari La Veu\nEspai autoritzat per emmagatzemar pólvora\nDilluns, 27 de febrer de 2017 17:00h\nPaterna, primer municipi d'Espanya a disposar d'un espai autoritzat per emmagatzemar pólvora amb garanties de seguretat\nL'Ajuntament acaba de rebre de Delegació de Govern el document que l'autoritza a emmagatzemar una quantitat limitada de pólvora per utilitzar en els nombrosos actes festius del municipi.\nL'Ajuntament de Paterna disposarà d'un espai autoritzat per emmagatzemar pólvora, convertint-se així en la primera i única ciutat d'Espanya que compta amb un lloc d'aquestes característiques.\nAixí ho ha anunciat hui la regidora de Tradicions, Cultura i Foc, Paqui Periche després de rebre l'autorització de Delegació de Govern per poder utilitzar un espai, que ha habilitat en dependències municipals, per emmagatzemar una quantitat limitada de pólvora.\nEl particular magatzem permetrà al consistori guardar fins 15 quilos d'articles pirotècnics per utilitzar en manifestacions festives F1, F2 i F3 i emmagatzemar-los en condicions legals i de seguretat segons l'Article 105 del Reial decret d'Articles Pirotècnics i Cartuchería.\nLa regidora de Tradicions, Cultura i Foc, Paqui Periche, que va acudir l'estiu passat a les oficines de Delegació del Govern per registrar formalment aquesta petició, ha explicat que “amb aquest espai el consistori paterner busca disposar d'un lloc que, complint amb tota la normativa vigent quant al tractament i magatzematge d'aquest material pirotècnic, permeta l'Ajuntament tenir un petit romanent d'articles pirotècnics” .\n“El nostre propòsit és poder comptar, dins de la legalitat establerta, amb una petita remesa d'artificis pirotècnics que ens permeta fer ús d'aquest material de manera immediata d’acord amb les necesitats de les entitats festives” , ha explicat.\nPeriche al mateix temps que ha recordat que “donada la particular vinculació de Paterna amb el món de la pólvora i la gran quantitat d'actes que se celebren en el municipi en els quals s'utilitza aquest material, era fonamental disposar d'una cambra d'aquestes característiques” .\n“Els arrels i la gran tradició de Paterna amb la cultura del foc expliquen i justifiquen la necessitat que l'Ajuntament vulga comptar amb aquest particular magatzem” , ha manifestat la regidora.\nEl nou espai, que té unes dimensions de 9,98 m2, compta amb el preceptiu projecte tècnic i compleix amb totes les mesures de prevenció i seguretat necessàries. A més, - tal com ha explicat Periche - “es controlarà l'entrada i sortida de material pirotècnic perquè no s'excedisca la quantitat autoritzada de 15 quilos” .\nDe la mateixa manera, la regidora ha assenyalat que “es tracta d'una iniciativa pionera fruit de la tradició i de l'especial vinculació de paterna amb el món de la pólvora i el foc” .


Arxius Altres ordinadors - 4u PRO\nRúbrica: Un altre ordinador\nExplica'm com fer el teu lloc. Lliure per fer un sorteig normal?\nExplica'm com fer el teu lloc. Lliure per fer un sorteig normal? Normal gratuït no serà inequívoc. Heu de pagar: 1. Creació d'un lloc web (per exemple, podeu fer-ho vostè mateix) 2. Nom de domini (podeu obtenir un nivell de domini de 3 gratuït al mateix Yukoz) 3. Allotjament ...\nError CLR: 80004005 Aquest és probablement un error Common Language Runtime. Escriviu la incompatibilitat amb la versió del vostre sistema. Teniu finestres de parla russa? En cas contrari, els programes en què hi ha un idioma rus probablement causin aquest problema. Mira aquí. També hi ha ...\nDigues-me un programa senzill per retallar el vídeo sense convertir?\nDigues-me un programa senzill per retallar el vídeo sense convertir? L'editor de vídeo SolveigMM Video Splitter funciona amb els següents tipus de fitxers: MPEG-2, AVI, WMV, ASF, MP3, WMA. El programa us permet desar o reduir ràpidament un nombre arbitrari de fragments de mitjans d'un fitxer de vídeo / àudio, així com ...\nCom canviar l'adreça IP?\nCom canviar l'adreça IP? de cap manera es fa trampa segons quin tipus de xarxa ets. Si a la botiga local, podeu canviar-lo vosaltres mateixos, un parell de dígits a l'última tríade, només per no accedir a l'existent i a l'ordinador que ja està connectat. A ...\nTinc un telèfon bluetooth i un ordinador portàtil amb adaptador bluetooth, he intentat connectar-los, he provat diferents programes, però res\nTinc un telèfon bluetooth i un ordinador portàtil amb adaptador bluetooth, he tractat de connectar-los, he provat diferents programes, però no hi ha res a les mans del que es connecta. Si creixen d'aquí, la medicina és impotent. Soft no necessita, prou, i això ...\nLa meva carpeta de descàrrega ha desaparegut! On i com puc recuperar-lo? Si tinc Windows 8! Ajuda!\nHe perdut la carpeta "descàrrega". On i com recuperar-la? Tinc això si Windows 8! Ajuda! no ha desaparegut, el més probable és que l'heu mogut, però no l'essència: obre la llista de l'esquerra de l'ordinador, a la part superior de la carpeta preferida (amb un asterisc) sota d'ella ...\nDigues-me quina impressora vols comprar?\nDigues-me quina impressora vols comprar? Samsung té impressores amb cartutxos de xips, però es reinicia amb una targeta inserida en l'especial. Hola hola. Si necessiteu una impressora làser senzilla i assequible, presti atenció a HP p1102. El conjunt complet ja està complet ...\nQuin és el nom de la caixa del disc dur per transferir la informació a la PC?\nQuin és el nom de la caixa del disc dur per transferir la informació a la PC? Adaptador USB per a disc dur. Si l'ordinador portàtil és nou, només heu de cargolar el disc dur de l'ordinador portàtil i connectar-lo a l'ordinador a través del cable satèl·lit; serà normal si recordeu connectar-se a ...\nMicrosoft Windows Abans d'usar el disc a la unitat E: s'ha d'assignar\nMicrosoft Windows Abans d'usar el disc a la unitat E: ha d'estar silenciat. Bé, per què ens ho mostrem? El format i l'ús de la unitat flaix van morir. Hi ha dues coses a fer: 1. Veure si la unitat flaix es detecta a través de BIOS / UEFI Això es pot fer per ...\nCom puc desactivar DHCP quan enceneu l'ordinador? la meva força ha desaparegut\nCom desactivar el servidor DHCP quan s'encén l'ordinador? la meva força s'ha anat http://technet.microsoft.com/ru-ru/library/cc733099.aspx Panell de control Eines administratives serveis DHCP-client de DoubleClick Canvi d'Estat d'inici: Desactivat I el que impedeix que? El que no té forces suficients? veure com l'equip està tractant de ...


El BONUS CULTURA va ser una iniciativa impulsada per 5 entitats del sector cultural (ADETCA, ASACC, Cambra del Llibre de Catalunya, Gremi de Cinemes de Catalunya i Gremi de Llibreters de Catalunya), que comptava amb el suport de l’Ajuntament de Barcelona, durant el context de pandèmia i que va finalitzar el desembre de 2021, i que tenia com a objectiu incentivar el consum cultural en el sector empresarial de la cultura de Barcelona:\nTant la gestió de l’usuari com la dels establiments adherits es gestionava a través d’una plataforma logística online dissenyada i gestionada pel TRESC.\nEl BONUS CULTURA tenia un valor de 40€ o 20€. L’usuari paga 30€ o 15€ [+ 1€ de despeses de gestió] i l’Ajuntament de Barcelona li afegeix 10€ o 5€.\nEl BONUS CULTURA s’adquiria a través de la web del projecte: bonuscultura.com/barcelona\nNo hi havia límit de compra de BONUS CULTURA per usuari, ni tampoc de nombre de BONUS CULTURA a ser utilitzats en una mateixa compra.\nEra vàlid per a qualsevol compra en els establiments adherits a la iniciativa realitzada a partir de la seva entrada en vigor i fins al 31/12/2020. Dins del termini establert, es permetia la compra d’entrades corresponents a sessions de cinema, concerts i espectacles posteriors a aquesta data.\nEl BONUS CULTURA permetia la compra d’entrades o llibres en un únic acte de compra, identificable amb un codi únic.\nEn cas que el valor de la compra fos superior al valor del BONUS CULTURA l’usuari hauria d’abonar la diferència. Si el valor de la compra era inferior al valor del BONUS CULTURA, l’establiment lliurava a l’usuari un val de compra personalitzat pel valor diferencial, a gaudir en el mateix establiment durant un temps limitat fins a esgotar el seu valor. La diferència no podia tornar-se en diners en efectiu en cap cas.\nUn cop adquirit el BONUS CULTURA no s’admetien canvis ni devolucions de l’import.\nLes entitats i els establiments adherits a aquesta iniciativa no garantien l’autenticitat de BONUS CULTURA no adquirits a través de la plataforma oficial, declinant-se tota responsabilitat.\nLa validesa quedava supeditada a la presentació del BONUS CULTURA complet i en bones condicions, així com a l’acreditació de la identitat de l’usuari.\nL’organització es reservava la possibilitat de denegar el bescanvi del BONUS CULTURA quan els seus sistemes interns d’identificació alertessin sobre la possibilitat d’irregularitats en la transacció.


Trobada d’apoderades i apoderats del districte de Gràcia a la Sedeta - Gràcia\nTrobada d’apoderades i apoderats del districte de Gràcia a la Sedeta\nDivendres, 26.1.2018 18:45h\nFoto de família dels participants a la trobada. LLUÍS M. ALBERT\nApoderats i apoderades conversen en cloure l'acte. LLUÍS M. ALBERT\nAlfred Bosch, Alba Vergés i Alba Metge es dirigeixen als assistents. LLUÍS M. ALBERT\nLa tarda del dimecres 24 de gener, les apoderades i apoderats que vam participar en les eleccions del 21 de desembre ens vam reunir amb l’Alba Vergés, secretària de la Mesa i diputada al Parlament de Catalunya per Esquerra Republicana, l’Alfred Bosch, president del grup municipal d’Esquerra Republicana a l’Ajuntament de Barcelona, i l’Alba Metge, consellera portaveu d’Esquerra Republicana pel districte de Gràcia, al Centre Cívic de la Sedeta.\nVa ser un acte de reconeixement i d’agraïment per l’esforç i el treball dels 250 participants en la jornada electoral del 21D. Quan va prendre la paraula l’Alba Metge va recordar que «es va poder assolir l’objectiu inicial: nomenar dos responsables per cada un dels 20 col·legis electorals que té el districte de Gràcia, i poder cobrir amb dues persones apoderades, com a mínim, cada una de les 90 taules».\nL’Alfred Bosch va emfatitzar que «la democràcia és de la gent, ni dels tribunals ni dels grups mediàtics, és de les persones com vosaltres, que han plantat cara a unes eleccions convocades il·legítimament per derrotar-nos. Vosaltres les heu convertit en unes eleccions heroiques». També va recordar que «sense Barcelona i l’àrea metropolitana no podrà haver-hi República Catalana, per la seva dimensió social i el seu pes econòmic, per això cal seguir eixamplant la base i bastir la República Catalana treballant poble a poble, barri a barri. A l’horitzó tenim dues fites pel 2019, les eleccions europees i les municipals, cal treballar-hi des d’ara».\nVa cloure l’acte l’Alba Vergés, que va denunciar l’oportunisme polític dels escorcolls a les seus de l’ANC i Omnium que la policia va practicar aquell mateix matí, 100 dies després de l’empresonament dels Jordis, i fent-los coincidir amb les greus acusacions de corrupció dels mateixos càrrecs del PP de València en el judici pel cas Gürtel. Va recordar que «en 86 anys d’història d’Esquerra Republicana no hi ha hagut ni un sol cas de corrupció». Va animar els apoderats presents a l’acte a fer un pas endavant amb el seu compromís polític i els va encoratjar a fer-se militants d’Esquerra Republicana, per seguir fent feina, per seguir fent camí junts.\nSecretari de Comunicació i Acció Política\nAquí podeu veure un recull de fotografies de la trobada a la Sedeta


Falzia 1 Apartment Mallorca Espanya - Ofertes d'hotels amb els MILLORS DESCOMPTES EN LÍNIA\nGambí, N 12, Porta Esquerra, Pis PB, Manacor, Mallorca, Espanya, 7680 - Veure al mapa\nMés informació sobre Falzia 1 Apartment\nTant si es tracta d'un viatge de plaer com si és de negocis, Falzia 1 Apartment és una elecció d'allotjament magnífica quan visiten Mallorca. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nCa s'amitger és ben reconeguda per la seva qualitat de serveis i el seu personal amable, i Falzia 1 Apartment compleix amb aquesta expectativa. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara penjador de roba, entrada privada, tovalloles, habitacions per a no fumadors, aparell de televisió per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Falzia 1 Apartment.


Cap Vermell - Club Bàsquet Capdepera 2020-21 / Jornada 12/ 10 i 11 d'abril 2021\nClub Bàsquet Capdepera 2020-21 / Jornada 12/ 10 i 11 d'abril 2021\nLa jornada tanca amb la derrota de tots els equips gabellins\nCrònica CB Capdepera First Sun Cadet masculí\nArtà 73 - 43 Capdepera\nPrimera derrota del conjunt gabellí a aquesta segona lliga. El partit ha estat dominat tot el temps per l’equip artanenc, que ha estat superior els 40 minuts. Els visitants no han trobat en cap moment el ritme que els hagi permès frenar el contrari.\nCrònica CB Capdepera Noah’s Infantil Mixt\nCB Capdepera Noah’s- 41 Dakota Alcúdia- 71\nDerrota dels nostres infantils en un dels partits més fluixos en l’aspecte defensiu tot i començar l’encontre amb bones sensacions. Al final la derrota no va fer tan de mal com el fet de perdre dos dels nostres jugadors: en Sergi i en Ciprià per lesió. Les destijam una ràpida recuperació per a que ben prest es puguin reincorporar a la dinàmica de l’equip.\nCrònica CB Capdepera Bolero Insular Masculí\nBàsquet Pla 70 - CB Capdepera 62\nPartit disputat i entretingut el que els Sèniors van jugar a la pista del Pla. Quan ho dones tot, els jugadors aporten en atac i en defensa, animen i gaudeixen, al final el resultat passa a un segon pla. Es va competir fins al darrer minut al que vam arribar amb una diferència de tan sols 4 punts i tenint l’atac per a reduir distàncies, davant un equip molt complet que encara no coneix la derrota a la lliga. En conjunt, el partit reflexa molt bé tant als jugadors com el partit que plantejaren, si es segueix així es ben segur que arribaran les victòries.\nCrònica CB Capdepera Keops Sènior Femení\nCB Muro 64 - CB Capdepera 52\nGran partit del conjunt de Capdepera que va sabre aguantar un encontre físicament molt exigent amb únicament sis jugadores, en el qual, es va competir fins al final, estant en les nostres mans gairebé aconseguir la victòria.


Obertes les inscripcions al Seminari: Polítiques UE sobre l'aigua i Cooperació Internacional\nEl Seminari: Polítiques sobre l'aigua i Cooperació Internacional, que tindrà lloc al llarg del mes d'abril, està organitzat per la Càtedra Jean Monnet de Dret Ambiental de la UE, juntament amb la col·laboració de l'IdRA, el Màster universitari de Ciència i Gestió Integral de l'Aigua i l'Escola de Postgrau de...\nActualitzat: 13 Març 2018\nObertes les inscripcions a la III Jornada de Joves Investigadors de l'IdRA\nPer tercer any consecutiu l'IdRA organitza la Jornada de Joves Investigadors, després de l'èxit de les dues edicions anteriors. La III Jornada de Joves Investigadors de l'IdRA segueix tenint com a objetiu bàsic teixir ponts entre científics de diferents disciplines que comparteixen el fil connector de l’aigua i que es troben...\nActualitzat: 12 Març 2018\nCompareixença del director de l'IdRA al Congreso de los Diputados\nEl director de l'Institut de Recerca de l'Aigua (IdRA), el Dr. Javier Martín-Vide, ha estat convocat per la Comisión de Agricultura, Alimentación y Medio Ambiente del Congreso de los Diputados per una compareixença sobre l'estudi i elaboració de propostes de política d'aigües en coherència amb els reptes del canvi climàtic....\nActualitzat: 09 Març 2018\nCom cada any l’IdRA se suma a la Commemoració del Dia Mundial de l’Aigua de les Nacions Unides amb un Acte propi que enguany tractarà sobre la Gestió de les sequeres i de les inundacions a Espanya. La conferència Cambios en la gestión de las inundaciones en España serà a càrrec...\nActualitzat: 05 Març 2018\nPetjada ecològica del canvi climàtic a l'estany de Montcortès\nUn estudi dirigit per la Dra. Teresa Vegas-Vilarrúbia, investigadora de la Facultat de Biologia i de l’Institut de Recerca de l’Aigua (IdRA), i pel Dr. Valentí Rull, de l’Institut de Ciències de la Terra Jaume Almera (ICTJA-CSIC), publicat a la revista Science of the Total Environment, mostra la transició de...\nActualitzat: 28 Febrer 2018\nSeminari: Brexit i Dret Ambiental de la UE, sota la coordinació de la Dra. Mar Campins\nLa Dra. Mar Campins Eritja, membre del Consell de Direcció de l'IdRA i titular de la Càtedra Jean Monnet de Dret Ambiental de la Unió Europea, coordina el Seminari: Brexit i el Dret Ambiental de la UE. Durant l'activitat, organitzada per la Càtedra, diversos experts internacionals es faran ressó de les...\nActualitzat: 26 Febrer 2018\nAvui, 12 de febrer de 2018, tindrà lloc la Conferència "El comportamiento espacial y temporal de las precipitaciones en el norte de Chile (17ºS-29ºS): entre la variabilidad natural y el cambio climático" a càrrec del Dr. Óliver Mesegur Ruiz, professor assistent de la Universidad de Tarapacá de Xile. L'Activitat, organitzada pel...\nActualitzat: 12 Febrer 2018\nEl Dr. Martín-Vide, un dels experts convidats al programa laSexta Columna\nEl passat dia 2 de febrer, el programa de televisió laSexta Columna es va fer ressò de la situació de sequera que sofreix Espanya aquests darrers anys amb l’episodi titulat “Ruta por la España que se seca”. Aquesta edició pretenia il·lustrar, d’una banda, els estralls causats per la manca de pluja...\nActualitzat: 07 Febrer 2018\nRiuNeT, l’aplicació mòbil per a millorar la qualitat dels rius, guardonada amb el Premi Antoni Caparrós\nL’aplicació mòbil de ciència ciutadana RiuNeT, desenvolupada pel Grup de Recerca Freshwater Ecology and Management (F.E.M), ha estat guardonada amb el Premi Antoni Caparrós al millor projecte de transferència de coneixement, tecnologia i innovació. El Premi Antoni Caparrós forma part dels Premis del Consell Social de la UB i de la...\nActualitzat: 05 Febrer 2018\n"Vallis Fecunda. Paisatges de Vallfogona de Riucorb", llibre recull de fotografies del Dr. Domènec Corbella\nVallis Fecunda. Paisatges de Vallfogona de Riucorb és el títol del recull de fotografies testimoni del valor patrimonial de la natura i el paisatge de Vallfogona de Riucorb. La vila, situada a la vall alta del riu Corb, amb un subsòl d’aigües mineromedicinals i una notable vegetació de ribera ha configurat...\nActualitzat: 01 Febrer 2018\nDos membres de l’IdRA, experts en canvi climàtic, convidats a l’Esmorzar de Ciència organitzat per El Punt Avui\nEl Dr. Javier Martín-Vide, director de l’IdRA, i la Dra. Carmen Llasat, membre del Consell de Direcció de l’Institut, van ser els encarregats de la conferència Canvi climàtic: Com afrontar-lo? Com revertir-lo? que va tenir lloc durant l’Esmorzar de Ciència que organitza periòdicament El Punt Avui. Durant la sessió del passat...\nActualitzat: 25 Gener 2018


Iglesias planteja a Domènech liderar Podem\nIglesias planteja a Domènech liderar Podem a mitjà termini\nEl cap podemista li posa postular-se a la secretaria general que ocupava Fachin\nEl comú al·lega que la seva prioritat és el 21-D i que no decidirà fins passades les eleccions\nMadrid / Barcelona 15 de de novembre del 2017. Actualitzada 16 de de novembre del 2017 a les 10:50\nPodem ha sigut un maldecap per a Pablo Iglesias l’últim any. Un feu imprescindible en mans d’un líder, Albano-Dante Fachin, que va arribar a la secretaria general amb el beneplàcit del pablisme per evitar que les candidatures errejonistes triomfessin, però al cap i a la fi, un vers lliure que es va negar a sotmetre’s a la disciplina marcada pel cap morat des de Madrid. Iglesias fa mesos que pensa com recuperar el control de l’aparell a Catalunya. EL PERIÓDICO ha pogut saber que ha ofert a Xavier Domènech, el coordinador general de Catalunya en Comú, la secretaria general de Podem quan es convoquin primàries, a principis del 2018.\nLa plaça està vacant des que Fachin es va veure forçat a dimitir el 6 de novembre passat, pressionat per la cúpula estatal. El dirigent dels comuns que encapçala la coalició amb els morats (Catalunya en Comú-Podem) per al 21-D admet l’oferta d’Iglesias, però al·lega que ara no sospesa la qüestió. Domènech insisteix que està submergit en la precampanya electoral i que fins que passin els comicis no estudiarà la proposta.\nEl líder comú s’enfronta a unes eleccions diabòliques, amb enquestes que pronostiquen que amb prou feines millorarà el resultat catastròfic de l’experiment de Catalunya Sí que Es Pot (CSQP) el 2015, els 11 diputats. Domènech i el seu equip es tancaran els pròxims dies per constituir l’equip de campanya, a Barcelona, i dissenyar les línies d’acció d’una contesa política en què vaticinen un agre enfrontament amb ERC.\nAlbiach i Navarro\nL’operació es va posar sobre la taula abans de la dimissió de Fachin i admet múltiples configuracions. La més evident, és que Podem s’integri orgànicament a Catalunya en Comú, amb una consulta, opció que pren cos després que les bases morades validessin anar el 21-D en coalició. La segona, que després d’aquesta fusió la marca morada dilueixi la seva estructura al territori, idea que Domènech té des de fa temps, situació que el deixaria com a líder de comuns i podemistes.\nEncara que els comicis donessin com a resultat una presència exigua per a Catalunya en Comú al Parlament, la secretaria general de Podem o la integració dels dos partits proporcionaria a Domènech un suport orgànic propi, i a Iglesias, tenir un dirigent de confiança en un feu especialment valuós.\nTampoc es pot descartar que se celebrin primàries i, si Domènech desestima concórrer-hi, la cúpula morada recolzi altres noms, com Vicenç Navarro, home de confiança d’Iglesias, o Jèssica Albiach, tots dos en la gestora imposada des de Madrid.\nEl rum-rum de Domènech situat al timó de Podem sona des de fa temps, però ha agafat força després de la dimissió de Fachin (anhelada a Madrid). Ni els comuns ni Iglesias li van perdonar la seva frenada d’última hora, que va deixar Podem fora de l’estructura de Catalunya en Comú quan el podemista i Domènech ja havien segellat l’acord amb un petó al Congrés dels Diputats, al març. La negativa de Fa-chin a integrar-se en la plataforma va aixecar les ires del cap morat i ara ha sigut necessària una coalició electoral muntada contrarellotge perquè morats i comuns puguin concórrer junts a les urnes el 21-D.\nEl resultat de les eleccions, avisen dirigents morats, determinaria l’eventual designació de Domènech i el possible sorgiment de candidatures alternatives. En qualsevol cas, indiquen, la decisió hauria de sotmetre’s a la ratificació de les bases.\nXavier Domènech Podem Albano Dante Fachin Eleccions Catalunya Pablo Iglesias Podem Catalunya en Comú


Festa Sant Eloi 2016 | Gremi d'Instal·ladors de Girona\nFesta Sant Eloi 2016\nInscripcions abans del 25 d’octubre, al telèfon 972 213 566 o bé a info@elgremi.cat.\nEl preu és el mateix de l’any passat. Aquest any hi ha la possibilitat de contractar només el sopar.\nPreu per persona : 51 euros + IVA (reservant només el sopar)\nPreu per persona : 75 euros + IVA (reservant el sopar, dormir i esmorzar)\nSuplement habitació individual: 16 euros + iva\nTarifes per nens, consultar.\nGuarderia infantil (sense càrrec) a la vostra disposició durant el sopar.\nIMPORTANT : Tenim una pre-reserva d’habitacions fins el 25 d’octubre, a partir d’aquesta data no podem garantir l’allotjament en el mateix hotel.


La Llumenera de Nova York: Una revolució verda a Nova York\nUna revolució verda a Nova York\nEl visitant veu Nova York (i Manhattan en particular) com una jungla d'asfalt, vidre i acer, formada per estructures que superen qualsevol mesura humana. Una ciutat de proporcions gegantines, caracteritzada per un trànsit, un soroll i un anar i venir de gent que no s'aturen mai. Sí, Nova York és això, però també són moltes altres coses més. I entre aquestes, la ciutat amaga racons absolutament deliciosos i tranquils que ens conviden a veure-la (i a viure-la) de manera pausada.\nNova York t'enganxa, t'atrapa. Hi ha milers de coses a fer, indrets per descobrir i, especialment, ara a l'estiu, la ciutat no s'atura amb espectacles i activitats a l'aire lliure. Però a la vegada, aquest fet fa que sigui molt difícil sortir-ne, escapar-se'n, perquè sempre tens l'agenda ben plena. Les distàncies americanes són un altre factor que cal tenir en compte si vols fugir de cap de setmana, i més si, com molts de nosaltres, no disposes de cotxe en una ciutat en què per al dia a dia no és necessari tenir-ne. Aquesta dificultat per sortir fora de Nova York a veure camp i a respirar encara fa més necessàries les zones verdes urbanes.\nAvui m'agradaria parlar-vos de tres d'aquestes zones, d'aquests racons… o, per ser més exactes, de 603 d'aquests racons… i, si m'ho permeteu, deixo pel final l'explicació del perquè d'aquesta xifra.\nEl parc de la High Line\nAquest parc inusual va ser inaugurat al juny de l'any passat, en un primer tram que va de Meat Packing District fins al carrer 20; i, a la primavera de l'any vinent, se n'obrirà la segona fase, que arriba al carrer 30. La High Line és una antiga via elevada de mercaderies, una secció d'una mica més de dos quilòmetres de la West Side Line, que va ser construïda als anys trenta per donar servei als magatzems de l'oest de la ciutat (de fet, les vies passaven per l'interior dels edificis) i evitar les morts per atropellament del tren de la desena avinguda (que havia estat rebatejada com a “Death Avenue”: l'avinguda de la mort). El darrer tren hi va circular el 1980, i la High Line va quedar abandonada i va ser colonitzada per les males herbes, que la van transformar en un jardí espontani i totalment natural.\nDes de llavors, i fins a la transformació en parc modern, hi ha hagut diversos intents de tirar-la a terra que han fracassat bàsicament perquè ningú volia assumir-ne els costos de l'enderroc. L'any 1999, en una reunió veïnal, Joshua David i Robert Hammond va trobar-se i van decidir constituir l'associació Friends of the High Line, que ha estat el motor de la salvació i transformació d'aquesta estructura en un parc urbà.\nPerquè us en feu una idea, és una estructura elevada de ferro que transcorre a l'alçada del primer pis dels edificis. L'antiga estructura de vies de tren ha estat transformada en un parc modern, que conserva l'aire assilvestrat original (sobretot en les espècies vegetals plantades). La High Line és una mena de "jardins penjants" del segle XXI que, des que va ser inaugurada l'any passat, s'ha convertit en un dels nous espais més visitats de Nova York.\nL'obertura de la High Line ha propiciat també un ressorgiment del barri: els preus dels solars i dels edificis dels voltants s'han disparat, s'hi ha construït nous edificis projectats per arquitectes de renom com Jean Nouvel o Frank Ghery, s'han obert nous restaurants (i els que hi havia sempre són plens) i galeries d'art. En definitiva, el guany d'espai públic verd que és la High Line ha estimulat econòmicament tot un barri i, paradoxalment, molts d'aquells que havien batallat per tal de tirar a terra la vella via de tren, ara recullen els fruits d'haver-la preservat.\nEl nou Broadway bulevard\nEl pla de la comissària de transport de la ciutat, Janette Sadik-Khan (artífex d'aquesta revolució verda novaiorquesa), de convertir el tram de Broadway, des del carrer 47 al 35, en un bulevard per a vianants va començar l'agost de 2008 amb una reducció dels carrils destinats als cotxes (de quatre a dos, en el tram entre els carrers 42 i 35) i la construcció d'un carril de bicicletes. La reestructuració d'aquesta artèria també va comportar que es col·loquessin parterres de separació, i taules i cadires, en l'espai guanyat als cotxes.\nD'aquí es va passar, a partir de la primavera de l'any passat, a un pla (que en principi era pilot) encaminat a convertir seccions de Broadway en àrees per als vianants. Times Square, va ser transformada en una immensa àrea de vianants de 5400 m2 amb taules, cadires i para-sols, que permeten passar l'estona i contemplar l'anar i venir de la gent en el que abans era una de les zones més congestionades de trànsit de la ciutat. En el tram de Herald Square, a banda dels vianants, els que també han guanyat espai són els bars i restaurants, que disposen de més espai per a terrasses.\nTot i que sembla que la prova pilot no ha fet més fluid el trànsit en les avingudes dels voltants (com els models preveien), la mesura ha estat un èxit en molts altres sentits: principalment pel que fa a la pacificació d'una cruïlla tan conflictiva com la de Times Square (formada per la intersecció de Broadway, el carrer 47 i la setena avinguda), on s'han reduït els accidents en què es veien implicats vianants i motoristes. Uns altres que se n'han beneficiat han estat els comerciants de la zona: des de la conversió en àrea de vianants, molts comerços de Times Square han incrementat el volum de negoci en un 25 per cent. I és per totes aquests factors que, al febrer, l'alcalde Bloomberg va anunciar que la mesura esdevenia permanent.\n300 quilòmetres de carril bici en tres anys\nEn els anys que fa que visc a Nova York, he presenciat un increment notable del nombre de carrils bici a la ciutat. L'any passat la comissària Sadik-Khan va presentar els resultats d'un pla que, de 2006 a 2009, ha permès construir 200 milles (més de 320 quilòmetres) de nous carrils per a bicicletes (una distància equivalent a la que separa Nova York de Boston) i que en paraules seves “ens permet afirmar amb fermesa que Nova York és la capital ciclista dels Estats Units”. La cultura del transport urbà també està canviant en una ciutat com Nova York. De l'alcalde Bloomberg se n'havia dit que no li agradaven les bicicletes, que tenia aquesta visió de “vianant de l'Upper East Side”, per al qual un ciclista és aquell repartidor de menjar xinès que, si bades quan creues el carrer, se t'emporta per davant… això era un ciclista, fins fa poc, per a l'alcalde de Nova York.\nEls Community Gardens (jardins comunitaris)\nA Nova York, encara que sembli estrany, hi ha vora 600 jardins comunitaris (en anglès "community gardens") que els veïns han construït i mantenen (des de fa dècades) en solars no edificats de Manhattan i altres districtes de la ciutat, i que serveixen de motor de la vida de barri, per aglutinar iniciatives veïnals i altres activitats. A Manhattan, n'hi ha molts que es concentren a l'East Village i Alphabet City on, per la història porto-riquenya del barri de Loisaida (Lower East Side) reben noms en castellà com els de “El Sol Brillante”, “El Jardin del Paraiso”, “Vamos sembrar” o “La Plaza Cultural”. Després d'anys de lluites entre els veïns i les constructores i propietaris, diversos projectes (i patrocinadors) els donen suport; entre els quals, Green Thumb (polze verd), que depèn del New York City Department of Parks & Recreation i funciona des de finals dels anys setanta.\nAnònim 25 de juliol, 2010 06:22\nNo he estat mai a Nova York, tot i que m'agradaria visitar la ciutat algun cop. ALguna cosa especial deu tenir! Vaig llegir al Sala i Martín dient que és una ciutat, com tu dius, que t'atrapa!\nnovesflors 25 de juliol, 2010 06:38\nEl que expliques en el post em sembla una meravella -vídeo inclòs.\nL'Estilògraf 25 de juliol, 2010 08:32\nÉs curiós això dels jardins comunitaris. En Cerdà volia fer una cosa així per l'Eixample Barceloní.\nmiq 25 de juliol, 2010 10:31\nEn té moltes d'especials (suposo que com qualsevol gran ciutat) que et fan arribar a estimar-la, però en altres moments i situacions, també la pots arribar a odiar… potser és aquesta relació dual la que la fa especial i que la converteix en una mena d'ésser amb vida pròpia :)\nMoltes gràcies. El vídeo (llàstima que sense so es fa estrany veure'l) mostra una recreació tridimensional de tot el projecte de la High Line sencer. És un vídeo de 2008, un any abans de la inauguració de la primera fase. Frisem per veure-la completa.\nBarcelona, que ja és molt especial, seria ben diferent si moltes dels patis centrals d'illa de l'Eixample fossin ocupats per jardins (i oberts al públic per una de les cares de l'illa) com preveia Cerdà. Això sí, en els darrers anys, hi ha hagut iniciatives per a recuperar-ne alguns. Els de Nova York són molt més modestos, caòtics i autogestionats pels veïns (encara que sota el paraigua de Parcs i Jardins d'aquí).\nxavi 26 de juliol, 2010 12:01\nAlguna cosa esta canviant ??? :D, el vídeo genial\nmiq 27 de juliol, 2010 00:03\nMoltes coses estan canviant :-) La recuperació del waterfront, nous parcs en molts punts de la ciutat, mercats a l'aire lliure, menjar natural i orgànic, sense pesticides, hormones ni antibiòtics, moviments que promouen el consum de productes (fruita i hortalisses) de temporada i de proximitat…\nRita 27 de juliol, 2010 03:54\nUna idea genial aquesta de la High Line! Sí que atrapa sí, jo em moro per tornar-hi! :P\nmiq 27 de juliol, 2010 08:51\nUna gran idea… no n'han inaugurat encara el segon tram (pots tornar a visitar-la a la primavera, que ja estarà gairebé completa) i ja és tot un èxit… de públic i per a l'economia de la zona.\nllum 27 de juliol, 2010 11:27\nJo hi vaig estar al maig i realment això de la High line rules! I totalment d'acord amb això de l'estereotip d'un Manhattan caòtic, sorollós, inhumà. Si que ho és, però hi ha dies que Barcelona és molt més insuportable i a sobre no hi ha tanta zona verda ni tants jardins, ni tan d'espai guanyat al cotxe. Bravo NY!\nmiq 27 de juliol, 2010 16:40\nSón les dues cares de la ciutat. I cada vegada, la cara tranquil·la (en segons quines zones) es va fent més present.\nDavit del carré Blanc 29 de juliol, 2010 06:39\nJa ens agradaria que a ciutats com València es prenguera consciència de la importància (en tots els sentits que apuntes: millora de la qualitat de vida, regeneració urbana, rellançament de l'economia urbana...) d'aquest tipus d'actuacions. En el segle en què la majoria de la humanitat hem passat a viure a les ciutats, és encara més necessari fer amables i habitales les ciutats i conjugar açò amb la possibilitat de la vida en tots els sentits, també de l'activitat econòmica, com eixos restaurants i negocis que es beneficiaran del parc de la High Line.\nEnhorabona de nou pel bloc, de veritat que fa goig passar per ací.\nmiq 29 de juliol, 2010 08:29\nMoltes gràcies Davit,\nSí, és sorprenent que moltes vegades quan es parla de destinar espai per a usos públics i per a un parc, es contraposa al benefici econòmic. Com si aquest estigués renyit amb una millora en la qualitat de vida i en l'urbanisme de les nostres ciutats. El cas de la High Line és paradigmàtic d'una intervenció urbanística per generar més espai verd que ha actuat com a motor econòmic claríssim de tot un barri.


NUESA LITERÀRIA: Carlos Belmonte, l'investigador del funcionament de la ment. (I)\nCarlos Belmonte, l'investigador del funcionament de la ment. (I)\nSi vau llegir el suplement dominical de "El País" de diumenge passat, vau tenir l'oportunitat de conèixer els pensaments de Carlos Belmonte sobre el funcionament del cervell.\nAquest metge i investigador, que ha rebut fa ben poc el “Premio Nacional Gregorio Marañón de Medicina”; i que és, a més, membre de la Universidad Miguel Hernández i del CSIC (Consejo Superior de Investigaciones Científicas), va sintetitzar en no gaires paraules el que fins ara se sap de la ment humana, i el que ben aviat se sabrà i es podrà aconseguir, mercès a la velocitat desorbitada dels progressos de la ciència en aquest camp. Val a dir que aquest senyor cada any publica un mínim de quatre articles a les revistes Science i Nature.\nEntre moltes altres coses va afirmar que és al córtex cerebral on rau la sensació conscient del dolor, que hi ha deu tipus diferents de memòria, i que cadascuna de les memòries té uns mecanismes neurològics diferents.\nUna altra curiositat és que en el moment en què un animal experimenta una situació de risc (un atac, un accident, una ferida enmig d'una batalla...) pot optar per a defensar-se o per a fugir, o en tot cas per a realitzar una maniobra ràpida per la qual la presència del dolor no seria gens recomanable. Aniria millor, en aquests casos, que el dolor no hi fos. I això és el que succeeix: en situacions d'aquesta mena l'organisme inhibeix la sensació de dolor, interrompent la transmissió de la informació dolorosa al córtex cerebral. Això passa gràcies a la selecció natural que ha impulsat l'adaptació dels organismes vius. Aquells individus que han adquirit per mutació aquesta capacitat inhibidora, han sobreviscut amb preferència als que no l'han adquirida, i en conseqüència han pogut reproduir-se molt més i per tant escampar aquesta mutació com a informació genètica als seus descendents.\nLa progressió dels descobriments científics en el camp del funcionament del cervell ha estat, al llarg dels últims anys, impressionant; i ho continua sent. Ben aviat es podrà llegir el que pensa una persona en un tant per cent força alt, només examinant quins circuits neuronals són recorreguts per un corrent elèctric en un moment donat. Aquest corrent elèctric és molt petit, i esdevé entre les neurones quan aquestes desenvolupen alguna mena de pensament. També serà possible manipular, estimular, produir sensacions visuals que no reflectiran cap realitat exterior a l'individu; i generar sensacions que no provindran de factors externs sinó únicament del fet d'estimular adequadament alguns circuits neuronals mitjançant microcorrents elèctrics artificials (No us fa pensar això en el misteri de les aparicions marianes?).\nTot això es podrà aplicar a l'aprenentatge dels infants. El que avui es fa empíricament, ben aviat es podrà fer des de l'exterior de l'individu mitjançant l'aplicació de corrents als circuits adequats. Es podrà modificar un cervell físicament i química; també genèticament. Es podrà aconseguir que s'expressin uns gens que fins al moment no desenvolupaven cap efecte; es podran introduir gens nous que modifiquin un determinat circuit neuronal, o que reforcin alguna sinàpsis, etc.\nEl cervell, de vegades, conserva el record de les experiències més traumàtiques per tal de poder evitar-les en un futur (també és veritat que de vegades les oblida per a poder sobreviure). Avui dia ja se sap com esborrar els records traumàtics.\nEn Carlos Belmonte va dir més coses que jo no comentaré de cop; les aniré dosificant. Les més apassionants són aquelles que coincideixen amb una de les idees fonamentals que sempre ha defensat aquest blog "Nuesa Literària": molts pensaments aparentment racionals elaborats per l'Homo sàpiens, no són altra cosa que decisions impulsades per l'inconscient a causa d'instints o de records emmagatzemats en alguna memòria, sense que el jo conscient ho sàpiga. És a posteriori quan la racionalitat de l'individu fa veure que ha estat la protagonista en l'elaboració del pensament o decisió. De tot això que va escriure en Carlos Belmonte, us en parlaré més endavant.\nLabels: Aparicionisme, Carlos Belmonte, Cervell i funcionament de la ment, Ciència, Evolució, Investigac¡ons


Refitolería Apartamentos Segòvia Espanya - Ofertes d'hotels amb els MILLORS DESCOMPTES EN LÍNIA\nRefitoleria 5, Segòvia Centre, Segòvia, Espanya - Excel·lent ubicació - Veure al mapa\nExcepcional 9,1 (2473 comentaris)\nBarri Segòvia Centre Segòvia Centre Segòvia Centre Segòvia Centre\nMés informació sobre Refitolería Apartamentos\nEl Refitolería Apartamentos es troba al barri jueu de Segòvia, al costat de la catedral de la ciutat. Ofereix apartaments amb balcó privat, internet WiFi gratuïta i TV per satèl·lit. Els apartaments del Refitolería tenen un saló amb sofà o sofà llit i zona de cuina amb microones i cafetera. També hi ha un reproductor de CD i jocs de taula. Els apartaments tenen vista sobre la catedral. L'Alcàsser i l'emblemàtic aqüeducte de Segòvia són a 10 minuts a peu del Refitolería Apartamentos. A més, l'establiment és a prop de les botigues, els bars, els restaurants i els jardins de la ciutat. Les muntanyes de Valsaín es troben a 10 minuts amb cotxe i són ideals per practicar ciclisme. El camp de golf de La Faisanera està situat a 4 km.\nCal que informeu el Refitolería Apartamentos de l'hora prevista d'arribada amb antelació. Podeu indicar-la a l'apartat de peticions especials de la reserva o posant-vos en contacte amb l'establiment. Cal que truqueu al Refitolería Apartamentos com a mínim 30 minuts abans de l'arribada.


by VERN · 13 maig 2009\nAquest passat, dimarts 12 de maig, es donà inici oficial als actes del Centenari del C. E. Júpiter amb un acte institucional.\nAquest acte es celebrà en la Seu del Districte de Sant Marti de l’Ajuntament de Barcelona (Pl. Valentí Almirall) i contà amb la presència de l’alcalde de Barcelona, Excm. Sr. Jordi Hereu, i d’altres membres d’honor del Centenari.\nDurant l’acte el dissenyador Javier Mariscal presentà el cartell del Centenari, del que es autor, i es va fer lliurament de la insígnia d’or i brillants al Sr. D. Joaquim Culla Baila, soci més veterà de l’entitat. També s’ha presentat el Programa d’Actes del Centenari que podeu consultar-lo a la seva web.\nNext story CONCENTRACIÓ HOMENATGE A LES DONES ASSASSINADES\nPrevious story Programa d’activitats de La Pizarra de Raimunda


Quina relació tenen Pilar Rahola i Helena Rakosnik amb l'Aràbia Saudita? - El triangle\nQuina relació tenen Pilar Rahola i Helena Rakosnik amb l’Aràbia Saudita?\nSón vocals del patronat de la Fundació Rosa Oriol, vinculada a l’empresa Tous, dedicada a la comercialització de joies, rellotges, carteres, bosses de mà i accessoris. El grup Tamkeen Retail, que té la seva seu central a la ciutat d’àrab de Jeddah, té la franquícia per la venda dels productes Tous als països del Consell de Cooperació del Golf: Aràbia Saudita, Kuwait, Emirats Àrabs Units, Qatar, Bahrain i Oman. A Aràbia Saudita, Tous té botigues obertes a Jeddah, Al Khobar i la capital, Riad.\nPilar Rahola és una militant sionista convençuda i no desaprofita cap ocasió per criticar el món àrab i l’Islam, però això no és obstacle perquè formi part del patronat que presideix la seva amiga Rosa Oriol. A més d’ella i de l’esposa de l’expresident de la Generalitat Artur Mas, que és vicepresidenta de la Fundació, també en forma part la monja Lucía Caram.\nLa revista mensual La Marea, que dóna detalls de la vinculació de Rahola amb Aràbia Saudita en el seu darrer número, reprodueix una frase de la periodista: “Aràbia Saudita és la metàfora de la nostra feblesa miserable. Necessitem el seu verí per garantir el nostre model de societat, sabedors que aquest verí intenta destruir-nos. És una tirania ferotge que promociona idees totalitàries. Però és una tirania poderosament rica, i quan aquest adverbi i aquest adjectiu rematen la frase, el substantiu ja no importa”.\nLa Fundació Rosa Oriol té el suport del departament de Treball, Afers Socials i Famílies de la Generalitat i de l’Ajuntament de Manresa.\nPrevQuina portada de la premsa internacional se li ha escapat a José Antich?


El 24 de novembre d’octubre passat es va celebrar un dels actes més esperats de l’any: la Jornada acadèmica anual i el lliurament de premis als millors Treballs de Final de Grau (TFG) del curs 2020-2021 dels Estudis d’Economia i Empresa de la UOC, que un any més, atesa la situació pandèmica, es va realitzar en format virtual.\nL’acte va començar amb una breu presentació de la directora dels Estudis María Jesús Martínez Argüelles i a continuació, el subdirector de programes emergents, Enric Serradell va impartir una xerrada sobre “La intel·ligència artificial i el seu impacte en el futur de la feina i la feina del futur”. Tot seguit, els guanyadors van exposar de forma breu els seus treballs.\nDescobreix els treballs premiats!\nPremi al millor TFG del Grau d’Administració i Direcció d’Empreses (ADE): Laura Martínez Tamarit per Alternatives econòmiques para la regeneració urbana.\n«El propòsit principal del projecte és analitzar diferents fórmules d’economia social i solidària, com els models cooperativistes d’habitatge, que contribueixen, mitjançant el desenvolupament urbà sostenible, a la recuperació ambiental i econòmica. Per això, es va elaborar una anàlisi de l’evolució del desenvolupament urbanístic espanyol tradicional i les noves mesures que s’estan introduint progressivament a la legislació, al voltant de la regeneració i rehabilitació urbanes. Les ciutats del món només ocupen el 3% de la terra, però representen entre el 60% i el 80% del consum d’energia i el 75% de les emissions de carboni. Ens preguntem: què cal fer perquè el creixement urbà contribueixi a millorar la qualitat de vida de les persones que viuen en una ciutat i, en definitiva, que aquesta creixi no únicament en extensió sinó també a escala econòmica i social? A l’anàlisi es va concloure que són diversos els factors que col·laboren a millorar l’entorn i a potenciar el creixement de les ciutats, és a dir, el grau de mixticitat i interacció entre grups socials, la compacitat i la complexitat urbanes, la cohesió social, la innovació, sostenibilitat, eficiència, barreja d’usos urbans i rehabilitació. La major part d’aquests elements es veuen àmpliament representats en algunes iniciatives en desenvolupament al nostre país que hem analitzat al projecte, com és el cas del barri La Pinada, a València, i en algunes altres que s’han comparat per extreure’n factors d’èxit concloents.»\nPremi al millor TFG del Grau d’Economia: Eduardo Fernández García per Digitalització dels intercanvis econòmics i polítiques públiques econòmiques per al creixement: incidència dels nous patrons de consum.\n“El meu TFG busca analitzar el procés de digitalització creixent dels intercanvis econòmics i en quina mesura les polítiques públiques ho afavoreixen, tenint en compte que estem en un moment de canvi de patrons de consum. Cada vegada hi ha més consumidors que compren béns, i fins i tot que consumeixen serveis en línia davant dels que només ho fan presencialment. Aquest és un procés que ja es va iniciar fa uns anys i sobre el qual han incidit notablement les restriccions de mobilitat i compra personal forçades per les mesures sanitàries per fer front a la pandèmia de COVID-19.\nL’estadística pública disponible per al conjunt de la Unió Europea mostra que hi ha un nombre creixent de consumidors multicanal, que fan una part de les seves compres presencialment, i una altra part a través dels portals digitals. El que tracto d’esbrinar és en quina mesura la intensificació d’aquest transvasament de consum des del món físic al món digital provocat per la pandèmia ha vingut per quedar-se i quina part es tornarà a repartir d’acord amb els patrons tradicionals de consum previs.\nSi bé falta molta evidència quantitativa perquè l’estadística disponible per al tractament economètric és molt limitada, algunes intuïcions semblen confirmar-se: és imparable, encara que lenta, la tendència cap a la digitalització del consum de béns i serveis, inclòs el sector agroalimentari; el consumidor mitjà típic s’està convertint en consumidor omnicanal i el telèfon intel·ligent s’està convertint en el primer instrument de consum. La disponibilitat immediata, la varietat per poder triar i la recepció al domicili han desplaçat la variable del preu en la compra en línia.\nPel que fa a les polítiques públiques, semblen resultar absolutament insuficients per al foment de la digitalització, incentivada pel sector privat i responent a la pressió del mercat i les demandes dels consumidors en aquest sentit. Són molt més efectives les polítiques públiques a petita escala dels ajuntaments, gairebé sempre de la mà de les associacions locals de comerç, i de les comunitats autònomes, que han especialitzat els seus ajuts a la generació d’una massa crítica suficient per passar del comerç presencial exclusiu al comerç digital, amb pàgines webs atractives, passarel·les de pagament segures i una logística de lliurament i recollida ràpida i eficaç.\nAlgunes conclusions del meu TFG m’han servit de base per preparar un pla de recerca que ha fet que els darrers mesos aquest treball s’hagi convertit en l’embrió d’una tesi doctoral sobre el mateix tema.\nCrec que la particular orientació que la UOC ha imprès a bona part dels continguts del Grau en Economia en relació amb la Nova Economia, la digitalització, les tecnologies aplicades als diferents sectors productius i amb l’economia de la innovació han estat decisius per fer front aquest repte, que es projecta sobre el futur immediat com una manera per trencar la bretxa territorial i la bretxa digital que encara condiciona les nostres economies locals”.\nPremi al millor TFG del Grau de Turisme: Adrià Merillas Camacho per Anàlisi qualitatiu de Palladium Hotel Group a Tripadvisor\n“El meu Treball Final de Grau és una anàlisi majorment qualitativa dels comentaris de TripAdvisor sobre 3 hotels d’una mateixa categoria i que pertanyen a la mateixa cadena hotelera. Un dels propòsits/objectius era mostrar com analitzant el que es coneix com a e-WOM és possible extreure conclusions que permetin millorar el nivell de qualitat ofert als establiments. Convertir l’ús d’aquest tipus de metodologies en una eina d’actuació més per als departaments de qualitat dels hotels.\nLes plataformes col·laboratives són especialment utilitzades pels establiments hotelers com a mitjà per millorar la seva imatge i poder relacionar-se amb els clients que expressen la seva opinió. A l’estudi, doncs, es filtra la informació cap a un altre propòsit. Adaptant un mètode de mesura de la qualitat percebuda (SERVPERF) a l’entorn digital, es determinen quines són les dimensions contemplades al model que causen més insatisfacció als clients. D’aquesta manera, es treuen conclusions com, per exemple, si les mancances provenen més aviat d’elements tangibles com poden ser les instal·lacions, la preparació del personal d’atenció o fins i tot la seva actitud cap al client.\nAl cap i a la fi, es tracta de traslladar el qüestionari físic que fa servir tradicionalment el model SERVPERF de la informació filtrada i ben estructurada a través dels comentaris recollits en llengua espanyola i anglesa”.\nPremi al millor TFG del Grau de Relacions Laborals i Ocupació: Alexis Benedicto Martin por Disseny de pla de formació per a la Fundació Institut d’Hidràulica de Cantàbria.\n“La formació forma part de la nostra vida, des que naixem ens trobem en un procés d’aprenentatge continu que ens fa créixer com a persones i també com a professionals. És la base del coneixement i una gran part de la riquesa d’una societat es basa en les capacitats i habilitats de la població que la compon.\nLa celeritat de l’evolució i els canvis al món empresarial, d’acord amb un món globalitzat i digital, redueix el temps de resposta de les organitzacions, que es veuen obligades a adaptar-se en l’àmbit tecnològic, metodològic i procedimental. En aquest sentit, la formació dels RH té un paper estratègic fonamental en el desenvolupament de les treballadores i treballadors de qualsevol entitat.\nEl Pla de Formació és l’eina indispensable perquè qualsevol organització pugui estructurar de manera ordenada i organitzada el conjunt d’accions destinades a millorar les capacitats del personal. L’objectiu principal d’aquest TFG va ser el desenvolupament i l’execució d’un Pla de Formació per a una entitat singular de recerca, la Fundació Institut d’Hidràulica Ambiental de Cantàbria. La recerca realitzada al llarg del TFG, juntament amb el desenvolupament metodològic que es va dur a terme, van permetre visibilitzar la importància de la formació i la capacitació dels RH en aquest tipus d’organitzacions, així com establir un disseny reproduïble a altres entitats de característiques anàlogues”\nPremi al millor TFG del Grau de Màrqueting i Investigació de Mercats: Raquel Fabregat Nieto per Investigació de mercat: Nou perfil de consumidor post-COVID i noves tendències de consum a la Comarca del Maresme.\nEl present Treball de Final de Grau és una investigació de mercats que analitza com ha afectat les diferents etapes de la COVID-19 en els hàbits de consum i les preferències de compra de les persones consumidores de la Comarca del Maresme i identifica quines són les noves tendències de consum post-COVID. Aquesta investigació està enfocada a 3 sectors clau d’activitat econòmica del Maresme, com són: l’alimentació, l’hostaleria/turisme i el comerç.\nLa investigació se centra a entendre el consumidor i la seva evolució en la decisió de compra des de l’arribada de la COVID fins a la nova realitat, tant des del punt de vista exploratori com des del descriptiu i concloent. Per aquest motiu, les entrevistes en profunditat realitzades a consumidors i empreses del Maresme suposen una part fonamental de la investigació, ja que van permetre obtenir una primera aproximació i una visió general sobre com s’enfronta el consumidor a la nova realitat, així com les enquestes en línia realitzades que han proporcionat una visió més realista i concisa de les preferències de consum post-COVID a la comarca.\nD’aquesta manera, basant-nos en els resultats obtinguts, es pot concloure que hi ha diferències significatives en els hàbits i preferències de consum després de l’arribada de la COVID, tant pel que fa a les necessitats i canals de compra com als atributs més valorats dels productes i serveis que comercialitzen els sectors d’activitat subjecta a estudi.\nLes 5 tendències de consum més significatives al Maresme són:\nTendència per l’adquisició de productes i serveis d’origen local i de proximitat als tres sectors d’activitat subjecte d’estudi, principalment als productes alimentaris.\nLa persona consumidora del Maresme no vol renunciar a fer compres presencials dels productes alimentaris. Davant el risc de contagi, preferiu sacrificar les compres de productes o serveis d’altres sectors.\nPel que fa als productes de l’hostaleria prefereix o bé no fer compres o bé fer la seva comanda de forma telefònica i la recollida a l’establiment físic que de forma en línia.\nTendència per productes de comerç pels canals en línia amb opció de lliurament a domicili. Prefereix la compra a botigues locals i de proximitat que a grans superfícies.\nEl consumidor manifesta que prefereix ser restrictiu en les seves compres i comprar el que és estrictament necessari. El producte alimentari s’ha convertit, en alguns casos, en un bé d’autorealització que substitueix altres compres.\nFinalment, es presenten recomanacions dirigides a les empreses dels sectors esmentats amb l’objectiu que puguin adaptar els seus models de negoci a les noves tendències de consum post-COVID del Maresme, per garantir no només la seva continuïtat al mercat, sinó per aprofitar les noves oportunitats de negoci que es presenten i créixer dins de la nova realitat”.\nPremi CARITAS al millor TFG amb sensibilitat social: Jennifer Carbonero Reina del Grau d’Economia per El paper anivellador de l’educació en el desenvolupament socioeconòmic i regional.\n“El meu treball final de grau reflexiona sobre el desenvolupament socioeconòmic mitjançant l’anàlisi de les desigualtats, tant territorials com socials, en el marc de la Unió Europea i Espanya; concretament, se centra en l’educació com a element clau per superar desequilibris socioeconòmics i generar oportunitats. A través de la interrelació d’indicadors socioeconòmics, com les taxes de pobresa, l’Índex de Gini, les taxes d’abandonament escolar, els èxits acadèmics, l’atur o el pes dels diferents sectors econòmics, es desgrana el panorama dels darrers anys, previs a la pandèmia, per tal de mostrar la relació estreta entre educació i desenvolupament. La millora del capital humà està, a més a més, molt relacionada amb increments de la competitivitat.\nPart de les mesures per reduir la bretxa social i fomentar el desenvolupament socioeconòmic s’haurien d’orientar cap a la qualitat educativa i impulsar l’ocupabilitat amb programes com la FP Dual, que compleixin les expectatives dels joves i les necessitats del mercat laboral. Tot això requereix un esforç conjunt de les administracions i dels agents empresarials, així com un teixit productiu diversificat, inclusiu, que potenciï el coneixement, la investigació i l’ocupació de qualitat”.\n“Segons la UNESCO, tan sols el 35% de matriculats en carreres STEM (de les sigles en anglès: Science, Technology, Engineering and Mathematics) són dones. Aquesta bretxa de gènere es tradueix en talent femení perdut i una limitació del progrés i carrera de les dones.\nL’objectiu del projecte consisteix a detectar les principals causes i factors que afecten les nenes a no escollir itineraris educatius d’aquesta índole. Primerament, es realitza una investigació dels estudis ja existents, per poder després realitzar i repartir diverses enquestes. Amb els resultats de l’anàlisi d’aquestes, es pretén prendre plans d’acció a futur.\nEn els pròxims anys, s’espera que els sectors vinculats a matèries STEM creïn un major nivell d’ocupació, generant un mercat laboral notablement influenciat per la digitalització. A més, el dret a l’educació és un dret fonamental per a aconseguir una societat sostenible. Així doncs, resulta de gran importància fomentar les vocacions STEM sense deixar de costat el talent femení”.\nSamuel Lopez7 març, 2022 a les 12:53 am\nMuchas gracias por este artículo. Me encanta ver como el esfuerzo de compañeros tiene su recompensa.\n¿Dónde podríamos leer estos TFG? Me encantaría echarles un vistazo.


100 anys de Museu Diocesà a Mallorca | +Mallorca, la revista de Mallorca\nEl museu va ser inaugurat el 23 de febrer de 1906, gràcies a la iniciativa del bisbe Pere Joan Campins (1898-1915), construint unes dependències a l’hort del Palau Episcopal que alberguessin els béns del Museu Arqueològic Lul·lià i obres dipositades per particulars i institucions.\nLa col·lecció permanent es mostra a la primera planta, organitzada per ordre cronològic des de peces paleocristianes fins a obres del segle XX, passant per l’art barroc i renaixentista. Entre els exemples de l’art gòtic i tardogòtic destaquen un retaule de Sant Jordi, pintat per Pere Niçart i els treballs dels pintors Pere Terrencs i Alonso de Sedano. No hem de deixar d’admirar un retaule del segle XIII d’autor anònim, ni el sepulcre de Jaume II.\nLes sales superiors del Museu Diocesà acullen exposicions temporals. Durant 2016, amb motiu dels set-cents anys de la mort de Ramon Llull, una mostra explica la vida del filòsof mallorquí, els seus viatges al llarg d’Europa i la Mediterrània i els seus 280 obres, entre les quals es dóna especial rellevància a “El arbre de la ciència”.\nContinuant la visita per aquest edifici d’origen medieval tindrem una magnífica vista de la badia de Palma i podrem observar restes de l’antiga muralla de la ciutat, així com detalls dissenyats per Antonio Gaudí. L’arquitecte català va dirigir, entre 1904 i 1915, una de les majors reformes que s’han realitzat a la catedral de Palma.\nAl final del recorregut pel museu trobem el Crist del Sant Sepulcre (s.XIII), procedent de l’església de Sant Jaume, la imatge més antiga de totes les venerades a Mallorca i podrem entrar a l’oratori de Sant Pau (s.XV ), un altre bell exemple d’arquitectura gòtica.\nAmb motiu de la celebració del Dia Internacional dels Museus -es celebra cada any el 18 de maig o al voltant d’aquesta data i els esdeveniments i activitats organitzats per a la celebració poden durar un dia, un cap de setmana o tota una setmana-, el Diocesà de Mallorca organitza activitats adreçades a les famílies.\nÉs possible concertar visites escolars al telèfon 971 713 133 (ext.423#) o visitas@catedraldemallorca.org\nConsulta d’horaris de visites:\nPreviousUn passeig per Santanyí\nNextSantuari de la Consolació